
	24․07.2026թ.

	
	N /27.4.2/39444-2026

	Նախագծի վերաբերյալ հայտնում ենք հետևյալը․  
1.	Հարկ է նկատի ունենալ, որ Եվրասիական տնտեսական հանձնաժողովի խորհրդի «Եվրասիական տնտեսական միության արտաքին տնտեսական գործունեության միասնական ապրանքային անվանացանկը և Եվրասիական տնտեսական միության միասնական մաքսային սակագինը հաստատելու, ինչպես նաև Եվրասիական տնտեսական հանձնաժողովի խորհրդի որոշ որոշումներ փոփոխելու և ուժը կորցրած ճանաչելու մասին» N 80 որոշման 2-րդ կետով հաստատված հավելված 1-ում (այսուհետ՝ Հավելված) 0709 60 100 ԱՏԳ ԱԱ ծածկագրին համապատասխան սահմանվում է «տաքդեղ՝ պատիճավոր, քաղցրահամ», իսկ 0709 60 ԱՏԳ ԱԱ ծածկագրին համապատասխան սահմանվում է «Capsicum ցեղի կամ Pimenta ցեղի պտուղներ», մինչդեռ Նախագծի համաձայն նոր բովանդակությամբ լրացվող 3․2-րդ կետի 5-րդ ենթակետում սահմանվում է «ԱՏԳ ԱԱ  0709 60 100 ծածկագրին դասվող պալերմո տեսակի պղպեղի յուրաքանչյուր 1 կիլոգրամի համար 500 ՀՀ դրամ»։
2.	Նախագծի համաձայն նոր բովանդակությամբ լրացվող 3․2-րդ կետի 4-րդ ենթակետում անհրաժեշտ է «0709 60 990» թվերը փոխարինել «0709 60 990 0» թվերով, իսկ 6-րդ ենթակետում՝ «0709 30 000» թվերը փոխարինել «0709 30 000 0» թվերով՝ հիմք ընդունելով Հավելվածի դրույթները։
	     1․ ԱՏԳ ԱԱ 0709 60 100 ծածկագրին դասվում են թարմ քաղցրահամ պատիճավոր պղպեղները (տաքդեղները), որոնք ներառում են տարբեր տեսակի պղպեղներ, իսկ նախագծով առաջարկվում է փոխհատուցում տրամադրել արտահանվող միայն պալերմո տեսակի պղպեղին (տաքդեղին), որը նույնականացվելու է փոխհատուցման ստացման նպատակով ներկայացվող փաստատղթերով։
   Միաժամանակ՝ հաշվի առնելով, որ Կառավարության 2026 թվականի հունիսի 4-ի N 800-Ն որոշման 3-րդ և 3․1-ին կետերով արդեն իսկ սահմանված է հունիս և հուլիս ամիսներին արտահանված ԱՏԳ ԱԱ 0709 60 100 ծածկագրին դասվող պղպեղ անվանումով արտադրանքին փոխահատուցման տրամադրում, իսկ պղպեղը և տաքդեղը նույն արտադրանքի անվանումներ են հետևաբար Նախագծի 3․2-րդ կետում նպատակահարմար է համարվում լրացնել «ԱՏԳ ԱԱ  0709 60 100 ծածկագրին դասվող պալերմո տեսակի պղպեղ» բառերը։
2․ Ընդունվել է։


	2. Ֆինանսների նախարարություն 
	23․07.2026թ.

	
	N 01/9-2/20189-2026

	1. Նախագծի շրջանակում բացահայտված չեն աջակցության շրջանակներում նոր ապրանքատեսակների ներառման շարժառիթների, վերջիններիս փոխհատուցման չափերի, ինչպես նաև համապատասխան ապրանքատեսակների համար հունիս-հուլիս ամիսների համար սահմանված փոխհատուցման չափերի նույնությամբ պահպանման (հաշվի առնելով սեզոնայնությամբ պայմանավորված դրանց նվազեցման հնարավորությունը), հրատապության և ակնկալվող արդյունքների վերաբերյալ հիմնավորումները: Այս առումով, առաջարկում ենք Նախագծից հանել նոր ապրանքատեսակների վերաբերյալ դրույթները (քանի որ ներկայացված չեն նոր ապրանքատեսակների ցանկում ներառման հիմնավորումները), իսկ գործող ապրանքատեսակների համար դիտարկել սահմանված փոխհատուցման չափերի նվազեցման տարբերակը՝ սեզոնայնությամբ պայմանավորված:
2. Նախագծի ընդունման դեպքում անհրաժեշտ փոխհատուցման տրամադրման չափը օգոստոս ամսվա համար գնահատվում է շուրջ 1.7 մլրդ դրամ, սակայն ներկայացված չեն վերջինիս ֆինանսավորման աղբյուրները: Հաշվի առնելով, որ 2026թ. կառավարության ՊՖ-ում հասանելի միջոցներ առկա չեն, իսկ Էկոնոմիկայի նախարարության կողմից արդեն իսկ ներկայացվել են շուրջ 22.5 մլրդ դրամի լրացուցիչ ֆինանսավորման պահանջներ տարբեր աջակցության ծրագրերի գծով՝ անհրաժեշտ է հստակեցնել նշված ծախսերի ֆինանսավորման աղբյուրը, այդ թվում՝ դիտարկելով նախարարության կողմից իրականացվող ծրագրերի օպտիմալացման, կրճատման, դադարեցման կամ վերաբաշխումներ կատարելու հնարավորությունները։
	1.	Չի ընդունվել։
    Նոր ապրանքատեսակները ներառվել են և հունիս-հուլիս ամիսների համար համապատասխան ապրանքատեսակների սահմանված փոխհատուցման չափերը պահպանվել են տնտեսավարողների հետ կայացած քննարկումների ժամանակ վերջիններիս առաջարկությունների հիման վրա՝ արտահանման շուկաներում տվյալ ապրանքների մուտքի հնարավորությունները հաշվի առնելով։





                   2.	Ընդունվել է ի գիտություն։


	3. Տարածքային կառավարման և ենթակառուցվածքների նախարարություն 
	23․07․2026թ.

	
	N ԴԽ/15.3/28230-2026

	Նախագծի վերաբերյալ առաջարկություններ չկան։
	

	[bookmark: _Hlk221173954]4. Պետական եկամուտների կոմիտե 
	23․07․2026թ.

	
	N 01/3-2/44761-2026 

	Նախագծի վերաբերյալ առաջարկություններ չկան:
	



